Komisijos ataskaita Europos Parlamentui ir Tarybai dėl Europos bendrijų skolinimosi ir skolinimo 2007 m. {SEK(2008)2504} /* KOM/2008/0590 galutinis */





2007/ECFIN/021 [pic] | EUROPOS BENDRIJŲ KOMISIJA | Briuselis, 30.9.2008 KOM(2008)590 galutinis KOMISIJOS ATASKAITA EUROPOS PARLAMENTUI IR TARYBAI DĖL EUROPOS BENDRIJŲ SKOLINIMOSI IR SKOLINIMO 2007 M. {SEK(2008)2504} (pateikta Komisijos) TURINYS 1. ĮVADAS 3 2. SKOLINIMOSI VEIKLA 3 3. SKOLINIMAS ES NEPRIKLAUSANČIOSE VALSTYBĖSE 4 3.1. Apžvalga 4 3.2. Bendrijos makrofinansinė pagalba 4 3.3. EIB finansavimo operacijos pagal skolinimo įgaliojimus 5 3.3.1. Operacijų apimtis 5 3.3.2. Rizikos pasidalijimo srityje padaryta pažanga 6 3.3.3. Indėlis siekiant išorės politikos tikslų 7 3.3.4. Bendradarbiavimas su Komisija 8 3.3.5. Bendradarbiavimas su kitomis TFI 9 4. SKOLINIMO POVEIKIS BIUDŽETUI 9 4.1. Biudžeto garantijos 9 4.2. Kita veikla 10 1. ĮVADAS Pagal Tarybos sprendimus, kuriais nustatomos įvairios Europos Bendrijų skolinimo priemonės, reikalaujama, kad Komisija kiekvienais metais informuotų Tarybą ir Europos Parlamentą apie tokių priemonių panaudojimą. Laikantis šių informacijos pateikimo reikalavimų, šioje ataskaitoje aprašomos skolinimo operacijos kiekvienoje susijusioje srityje. Konkrečiai atitinkamuose Tarybos sprendimuose[1] dėl skolinimo ne Bendrijoje reikalaujama, kad Komisija kasmet informuotų Tarybą ir Parlamentą apie padėtį, susijusią su Europos investicijų banko (EIB) finansavimo operacijomis (paskolomis ir paskolų garantijomis), kurias užtikrina Europos Sąjungos biudžeto garantija narystės siekiančiose šalyse, Viduržemio jūros regiono šalyse, Rytų Europoje, Pietų Kaukaze ir Rusijoje, Azijoje ir Lotynų Amerikoje bei Pietų Afrikos Respublikoje. Siekiant išsamiai aprašyti skolinimo veiklą, ataskaitoje taip pat apibendrinama skolinimo veiklai finansuoti vykdyta skolinimosi veikla, trečiosioms šalims Bendrijos suteikta makrofinansinė pagalba ir palūkanų subsidijos bei garantijos, susijusios su Bendrijos paskolomis. Be to, ataskaitoje pateikiama informacija apie Euratomo skolinimo veiklą. Išsamesnė informacija apie pirmiau minėtą veiklą, įskaitant statistinių duomenų lenteles, pateikiama pridedamame Komisijos tarnybų darbiniame dokumente (toliau – Priedas)[2]. Jei nenurodyta kitaip, šioje ataskaitoje pateikiamos nuorodos į lenteles reiškia nuorodas į Priedą. 2. SKOLINIMOSI VEIKLA Kad galėtų finansuoti Tarybos patvirtintą skolinimo veiklą, Komisijai suteikti įgaliojimai atitinkamos Bendrijos (EB, Euratomo) vardu skolintis lėšų kapitalo rinkoje[3]. Bendras Europos Bendrijų ir EIB skolinimasis 2007 m. padidėjo 13,8 % – iki 54,7 mlrd. EUR, palyginti su 48,1 mlrd. EUR praėjusiais metais (žr. lentelę ir diagramą Priedo 1.1 skirsnyje). Didžiausią įtaką šiam dideliam skolinimosi veiklos padidėjimui turėjo spartesnis EIB paskolų išmokėjimo tempas – tai lėmė skolinimosi programos padidėjimą tais metais. EIB taip pat buvo labai palankios rinkos sąlygos, nes po antrinės būsto paskolų rinkos krizės labai išaugo pirmarūšių priemonių, kokias Bankas ir teikia, poreikis. Europos Bendrijose skolinimosi veikla paremta sprendimais dėl Euratomo, makrofinansinės pagalbos ir mokėjimų balanso paskolų. Remiantis 1994 m. patvirtintu sprendimu 2007 m. pasiskolinta 39 mln. EUR Euratomui skirta suma. 2007 m. gruodžio 10 d. priimtas naujas sprendimas dėl 50 mln. EUR makrofinansinės pagalbos, tačiau pagal jį 2007 m. nebuvo išmokėta lėšų ir atitinkamai nebuvo skolintasi. Paskolą, pradedant nuo 2008 m., ketinama išmokėti dviem vienodo dydžio dalimis. Atsižvelgiant į grąžinamas lėšas, panaikintas sumas ir valiutos kurso svyravimus, bendra negrąžinta pasiskolinta suma 2007 m. gruodžio 31 d. buvo 255,4 mlrd. EUR, t. y. 2,8 % daugiau nei 2006 m. (žr. 1.2 lentelę). Pasiskolintų lėšų dalis eurais ir ne Bendrijos valiutomis pateikiama Priedo 1.3 skirsnyje (žr. 1.3 lentelę). 3. SKOLINIMAS ES NEPRIKLAUSANČIOSE VALSTYBĖSE 3.1. Apžvalga ES nepriklausančioms valstybėms, sudariusioms bendradarbiavimo sutartis su Bendrija, teikiama įvairių pavidalų finansinė parama, atsižvelgiant į šių šalių geografiją ir užsibrėžtus tikslus. Pagal Tarybos sprendimus Komisijos administruojamos finansinės operacijos paprastai būna dvišalės paskolos (makrofinansinė pagalba arba parama mokėjimų balansui užtikrinti), kuriomis Bendrija padeda atkurti šalies makroekonominę pusiausvyrą. Iš savų išteklių teikiamomis paskolomis EIB arba tiesiogiai finansuoja atskirus projektus, arba teikia bendras paskolas bankams, kurie savo ruožtu skiria lėšas mažesniems vietos projektams. Kai kurioms iš šių paskolų suteikiama ES biudžeto garantija; jei nenurodyta kitaip, jos nagrinėjamos šioje ataskaitoje. Pagal 2007–2013 m. bendrąjį įgaliojimą EIB taip pat gali teikti paskolų garantijas. EIB, valdydama Bendrijos arba valstybių narių išteklius (ypač Viduržemio jūros ir AKR šalyse), naudoja įvairesnes finansines priemones (pavyzdžiui, akcijas ir privilegijuotąsias paskolas). Euratomo paskolų priemonė[4] gali būti naudojama operacijoms ES valstybėse narėse ir kai kuriose ES nepriklausančiose valstybėse (Armėnijoje, Rusijoje ir Ukrainoje) finansuoti. Geografiniai regionai, kuriuose Bendrija vykdė skolinimo veiklą 2007 m., išvardyti 2.1 ir 2.2 lentelėse. 3.2. Bendrijos makrofinansinė pagalba Paskolų pavidalu teikiama makrofinansinė pagalba vien dėl savo pobūdžio yra išskirtinė priemonė – tai yra vienas iš būdų tarptautinei bendruomenei kartu su Bretton Woods įstaigomis suteikti paramą tam tikroms šalims, patiriančioms pereinamojo laikotarpio makroekonominių sunkumų, mokėjimų balansui užtikrinti. Makrofinansinė pagalba daugiausia teikiama kaimyniniams regionams, pvz., Vakarų Balkanų ir Kaukazo šalims. Lėšos išmokamos su sąlyga, kad pagalbą gaunančios šalys laikysis makroekonominio stabilizavimo ir struktūrinių reformų tikslų. Esant tokioms aplinkybėms, kiekvienais metais vykdomų operacijų skaičius yra ribotas, todėl sunku tinkamai palyginti skirtingais metais suteikiamą pagalbą. Pagal šią priemonę išmokėtos dotacijos ir paskolos nurodytos 2.2 lentelėje. 2007 m. priimtas naujas makrofinansinės pagalbos sprendimas dėl finansinės paramos Libanui, suteikiant 50 mln. EUR paskolą ir ne daugiau kaip 30 mln. EUR vertės dotacijų. Lėšų išmokėjimas turėtų prasidėti 2008 m. Daugiau informacijos pateikiama metinėje Komisijos ataskaitoje apie makrofinansinės pagalbos trečiosioms šalims įgyvendinimą[5]. 3.3. EIB finansavimo operacijos pagal skolinimo įgaliojimus 2007 m. metinę ataskaitą, kurią reikia pateikti Europos Parlamentui ir Tarybai pagal Tarybos sprendimo 2000/24/EB 2 straipsnį ir Tarybos sprendimo 2006/1016/EB 6 straipsnį, sudaro šis skirsnis kartu su Priede pateikiama informacija. 2007 m. galiojo du iš dalies sutampantys EIB išorės skolinimo įgaliojimai, nes 2000–2006 m. bendrojo įgaliojimo galiojimas baigėsi 2007 m. sausio 31 d., tačiau buvo pratęstas iki 2007 m. liepos 31 d. tiems geografiniams regionams, kuriuose paskolos viršutinė riba nebuvo pasiekta, o 2007–2013 m. bendrasis įgaliojimas įsigaliojo 2007 m. vasario 1 d. 2007 m. rugpjūčio mėn. pasirašius naują EIB ir Bendrijos garantijos susitarimą, pirmosios paskolos pagal naująją programą pasirašytos 2007 m. antrąjį pusmetį. Iki 2007 m. liepos 31 d. skolinimas vykdytas pagal 2000–2007 m. bendrąjį įgaliojimą visuose regionuose išskyrus Viduržemio jūros, kur įgaliojimo tarpinė riba pasiekta 2006 m. pabaigoje. Nuo 2000 m. EIB vykdytos skolinimo veiklos atitinkamuose regionuose santrauka pateikiama Priedo 2.3 skirsnyje. Pagal abu įgaliojimus Komisija turi kasmet informuoti Europos Parlamentą ir Tarybą apie pagal tą įgaliojimą vykdytas operacijas, kaip jos padėjo įgyvendinti ES išorės politikos tikslus, atsižvelgiant į EIB veiklos tikslus, ir pateikti EIB ir kitų tarptautinių finansų įstaigų (TFI), veikiančių regionuose, kuriuos apima įgaliojimai, koordinavimo ir bendradarbiavimo apimties įvertinimą. Be to, pagal 2000–2006 m. bendrąjį įgaliojimą Komisija turi pateikti rizikos pasidalijimo pažangos ataskaitą, kaip nustatyta Tarybos sprendimo 2000/24/EB 1 straipsnio 3 dalyje. Galiausiai pagal 2007–2013 m. bendrąjį įgaliojimą Komisija turi įvertinti EIB ir Komisijos bendradarbiavimo apimtį. Dėl riboto operacijų pagal 2007–2013 m. bendrąjį įgaliojimą skaičiaus 2007 m. EIB finansavimo operacijų veiksmingumo ir poveikio įvertinimas bei jų indėlis įgyvendinant ES išorės politikos tikslus, įskaitant bendradarbiavimą su kitomis TFI ir Komisija, pateikiamas šioje ataskaitoje ir Priede. Vis dėlto pradedant nuo ateinančių metų, kai operacijų turėtų gerokai padaugėtų, šis įvertinimas bus pateikiamas atskiroje ataskaitoje. Galiausiai Priedo 2.19 skirsnyje pateikiamos EIB finansavimo Afrikos, Karibų ir Ramiojo vandenyno šalyse bei užjūrio šalyse ir teritorijose (AKR ir UŠT) 2007 m. sektorinės ir regioninės lentelės. Šioms operacijoms, vykdytoms pagal Kotonu partnerystės susitarimą ir Užjūrio asociacijos sprendimą, netaikoma Bendrijos garantija ir todėl jos į šią ataskaitą neįtrauktos. EIB 2007 m. metinė ataskaita dėl investicinės priemonės pagal AKR ir ES Kotonu partnerystės susitarimą pateikiama www.eib.org. 3.3.1. Operacijų apimtis 2007 m. Banko pasirašytų paskolų vertė siekė 3 723 mln. EUR, iš kurių 1 825 mln. EUR pagal 2000–2006 m. bendrąjį įgaliojimą (pasibaigusį 2007 m. liepos 31 d.) ir 1 898 mln. EUR pagal 2007–2013 m. bendrąjį įgaliojimą. I lentelėje pateikiama pagal sektorius ir geografinius regionus suskirstytos EIB išorės paskolos pagal Bendrijos remiamus įgaliojimus 2007 m. Atskiros paskolos pateikiamos Priedo 2.13 skirsnyje, o bendras paskolų pasiskirstymas pagal įgaliojimus pateikiamas 2.4 skirsnyje. I lentelė. 2007 m. pagal įgaliojimus pasirašytų paskolų pasiskirstymas pagal sektorius (mln. EUR) Regionas | Iš viso | Transporto infrastruktūra | Kredito linijos | Energetika | Pramonė ir paslaugos | Telekomunikacijos | Vanduo, kanalizacija | Energetika. Tiekimo saugumas | X | X | X | X | X | Aplinkos apsauga ir gerinimas | X | X | X | X | X | Privačiojo sektoriaus plėtra, MVĮ | X | X | X | Infrastruktūros vystymas, įskaitant TEN plėtimą | X | X | X | X | Pasirengimo narystei pagalba | X | ES dalyvavimo parama (TUI, technologijų ir patirties perdavimas) | X | Pagal įgaliojimą 2007 m. energetikos sektoriui teko 13 % paskolų. EIB finansavo investicijas energetikos sektoriuje Egipte (du dujų kombinuotojo ciklo elektros energijos gamybos blokai), Maroke (hidroelektrinių projektai), Bosnijoje ir Hercegovinoje (hidroelektrinių ir paskirstymo įrenginių atstatymas) bei Pietų Afrikoje (aukštos įtampos elektros energijos perdavimo ir sąsajos tinklo statyba). Iš viso Banko pagrindiniam tikslui – skatinti aplinkos požiūriu tvarų vystymąsi – finansuoti šalyse partnerėse pagal įgaliojimą suteikta 938 mln. EUR (25 % EIB paskolų). Narystės siekiančiose šalyse projektams, kurių pagrindinis tikslas – aplinkos apsauga, pagal įgaliojimą 2007 m. suteikta 731 mln. EUR vertės paskolų (42 % visų paskolų regione). Finansuoti projektai – viešojo transporto projektai Turkijoje ir atsinaujinančios energijos projektas Bosnijoje ir Hercegovinoje. Viduržemio jūros regiono šalių vandens sektoriuje 120 mln. EUR išmokėta aplinkos apsaugos programoms Izraelyje, konkrečiai aplinkai ir sveikatai gerinti tiekiant saugų geriamą vandenį. Tuo pačiu tikslu skirta 60 mln. EUR projektui Azijoje vandens tiekimo ir paskirstymo infrastruktūrai Manilos didmiesčio regione išplėsti ir patobulinti bei 27 mln. EUR projektui Lotynų Amerikoje sanitarinėms ir aplinkos sąlygoms Panamos mieste pagerinti. Kredito linijos privačiojo sektoriaus vystymuisi remti sudarė 28 % visų paskolų, iš kurių didžiausia dalis skirta Viduržemio jūros šalims Jordanui, Libanui, Sirijai ir Tunisui. Kredito linijos MVĮ paremti 2007 m. sudarė daugiau kaip pusę visos skolinimo apimties Viduržemio jūros regione. Antrajai paskolas gaunančių šalių grupei – narystės siekiančioms šalims Bosnijai ir Hercegovinai, Serbijai ir Turkijai skirta 40 % visos kredito linijos apimties. Pramonės ir paslaugų sektoriuje atitinkamai finansuotas vienas projektas Pietų Afrikoje medienos drožlių plokščių ir vidutinio tankio medienos plaušų plokščių gamyklai išplėsti ir Turkijos mokslo ir mokslinių tyrimų gebėjimams stiprinti. Bendrai šiems sektoriams suteikta 11 % paskolų. Pagal įgaliojimą transporto infrastruktūrai , įskaitant geležinkelio, kelių, uostų ir miesto transporto infrastruktūrą, 2007 m. suteikta trečdalis visų paskolų. Didžioji dalis (65 %) paskolų transporto sektoriuje suteikta narystės siekiančiose šalyse – Turkijoje, Serbijoje, Bosnijoje ir Hercegovinoje bei Albanijoje. Geležinkelio infrastruktūros statybai arba atnaujinimui skirta 76 % šio finansavimo narystės siekiančiose šalyse, o su TEN jungiančių transporto ašių vystymui skirta 24 %. Pirmosios paskolos taip pat suteiktos kelių infrastruktūros ašių, jungiančių su prioritetiniais TEN, atstatymui rytų kaimyninėse šalyse – Ukrainai ir Moldovai. Kartu su šiomis dviem operacijomis transporto TEN išplėtimui skirta 34 % visų paskolų transporto sektoriuje. Pagal įgaliojimą finansuoti dar du transporto projektai – Maroke (mokamo greitkelio atkarpos statyba) ir Urugvajuje (privataus konteinerių terminalo Montevidėjaus uoste išplėtimas). 8 % visų paskolų teko telekomunikacijų sektoriui – finansuoti du projektai Lotynų Amerikoje. Peru projektas skirtas pirkti ir įrengti sistemas telefonijos, sparčiojo interneto, duomenų perdavimo, kabelinės ir palydovinės mokamos televizijos bei VSAT paslaugoms teikti. Brazilijoje projektas susijęs su GSM padengties tinklo įrengimu ir eksploatavimu, siekiant pereiti nuo CDMA prie GSM tinklo. ALA regionui teko daugiausia ES tiesioginių užsienio investicijų (TUI) sparčiai besivystančioms šalims. Atitinkamai pagal ALA įgaliojimus didžiausia EIB finansavimo veiklos ALA dalis iki šiol skirta remti ES dalyvavimą teikiant TUI. EIB vertina savo operacijų pridedamąją vertę remdamasi šiais trimis ramsčiais pagrįsta sistema[6]: 1 ramstis: derėjimas su ES politikos tikslais ir indėlis jų siekiant; 2 ramstis: projekto kokybė ir pagrįstumas; ir 3 ramstis: finansinis ir nefinansinis EIB įnašas į projektą. Kiekviena atskira finansinė operacija vertinama pagal šią sistemą naudojant tinkamų rodiklių rinkinį. EIB vertinimu, 2007 m. 84 % pagal įgaliojimą pasirašytų operacijų labai gerai atitinka įgaliojimo tikslus ir prioritetus bei daug prisideda prie šių tikslų siekimo. Tą rodo tai, kad 1 ramsčiui suteiktas aukštas reitingas. 2 ramstyje aukštu reitingu įvertinta 39 %, o vidutiniu – 55 % projektų. 3 ramstyje 81 % projektas, kiek tai susiję su EIB įnašu, reitinguotas aukštu balu, o 16 % – vidutiniu. 3.3.4. Bendradarbiavimas su Komisija Tarybos sprendimu 2006/1016/EB Komisija ir EIB raginami stiprinti EIB veiksmų derėjimą su ES politika, visų pirma palaikant reguliarų ir sistemingą dialogą ir ankstyvuoju etapu konsultuojantis dėl politikos, strategijų ir projektų. Šiuo tikslu EIB ir Komisija 2008 m. gegužės 26 d. pasirašė specialų susitarimo memorandumą, kuriame nustatytos šio sustiprinto bendradarbiavimo sąlygos. Siekiant pagerinti visos ES paramos darną regionuose, kuriuos apima išorės skolinimo įgaliojimas, ieškoma galimybių, kai tinkama, EIB finansavimą derinti su ES biudžetiniais ištekliais pagal inter alia Pasirengimo narystei pagalbos priemonę (PNPP), Europos kaimynystės ir partnerystės priemonę, o Pietų Afrikoje – Vystymosi ir bendradarbiavimo priemonę. Siekdamas paremti Viduržemio jūros regionui iš savų išteklių teikiamą finansinę paramą, EIB valdo ES biudžetinius išteklius trijose srityse: techninės pagalbos, rizikos kapitalo ir palūkanų subsidijų, teikiamų atrinktoms EIB paskoloms, kaip nurodyta Priedo 2.11 skirsnyje. Be to, Komisija ir EIB bendradarbiavo kuriant ES kaimynystės investicijų priemonę, pagal kurią bus mobilizuotas papildomas finansavimas infrastruktūros projektams, daugiausia energetikos, transporto ir aplinkos sektoriuose visame Europos kaimynystės politikos apimamame regione, teikiant dotacijų paramą EIB ir kitų ES viešųjų finansinių institucijų skolinimo operacijoms. Komisija ir EIB taip pat glaudžiai bendradarbiauja taikant pagal PNPP Vakarų Balkanus remiančias ES finansines priemones. 3.3.5. Bendradarbiavimas su kitomis TFI 2007 m. EIB aktyviais politikos veiksmais siekė pagerinti savo operacijų veiksmingumą, toliau stiprindamas ir kurdamas veiklos partnerystes su kitomis TFI. 2006 m. pabaigoje Europos Komisija, Europos rekonstrukcijos ir plėtros bankas (ERPB) ir EIB pasirašė trišalį bendradarbiavimo veiklos Rytų Europoje ir Pietų Kaukaze, Rusijoje ir Vidurio Azijoje susitarimą, kuris pradėtas įgyvendinti 2007 m. ir šiuo tikslu palaikė glaudų tarpusavio dialogą ir sukūrė bendras struktūras. EIB ir ERPB taip pat glaudžiai bendradarbiauja įgyvendindami kitas iniciatyvas ir partnerystes (pvz., ES regioninės politikos Jungtinės paramos Europos regionų projektams (JASPERS) techninės pagalbos iniciatyvą). Be to, 2007 m. EIB pradėjo oficialų bendradarbiavimą su kitomis TFI aplinkos srityje, pavyzdžiui, Daugiašalio CO2 kredito fondo (angl. Multilateral Carbon Credit Fund ) srityje su ERPB, kartu su Pasaulio banku sukuriant CO2 fondą Europai (angl. Carbon Fund for Europe ) bei EIB ir KfW CO2 programos (angl. Carbon Program ) srityje. Galiausiai 2007 m. EIB forume Liublianoje sukurtas CO2 kredito fondas laikotarpiui po 2012 m. (angl. Post-2012 Carbon Credit Fund ); tai – tiesioginis vykstančio EIB ir trijų pagrindinių Europos nacionalinių finansų įstaigų – Instituto de Crédito Oficial , KfW ir Šiaurės šalių investicijų banko (ŠŠIB) – bendradarbiavimo klimato kaitos srityje rezultatas. EIB, ERPB, CEB, ŠŠIB ir Šiaurės šalių aplinkos finansų korporacija ir toliau buvo įsipareigojusios laikytis Komisijos tvirtai remiamų Europos aplinkos principų. Daugiau informacijos pateikiama Priedo 2.9 skirsnyje. 4. SKOLINIMO POVEIKIS BIUDŽETUI Skolinimas turi poveikį ES biudžetui, kai tokiam skolinimui suteikiamos Bendrijos garantijos, teikiamos palūkanų subsidijos arba yra specialių sąlygų, kurios skolintojui prilygsta rizikingoms operacijoms. 4.1. Biudžeto garantijos 2004 m. gruodžio 22 d. Taryba nusprendė iš dalies pakeisti Sprendimą 2000/24/EB, atsižvelgdama į ES plėtrą ir Europos kaimynystės politiką (Tarybos sprendimas 2005/47/EB[7]). Bendrijos garantija negali viršyti 65 % visos suteiktų kreditų sumos kartu su visomis susijusiomis sumomis (palyginti su 70 % pagal 1997–2000 m. bendrąjį įgaliojimą). Be to, 2004 m. gruodžio 22 d. Taryba suteikė EIB Bendrijos garantiją nuostoliams, susijusiems su paskolomis, suteiktomis tam tikrų rūšių projektams Rusijoje, Ukrainoje, Moldovoje ir Baltarusijoje, padengti (Tarybos sprendimas 2005/48/EB[8]). Suteiktų kreditų bendra viršutinė riba yra 500 mln. EUR, o EIB suteikiama išskirtinė 100 % Bendrijos garantija. Paskoloms taikytos garantijos laikotarpis pasibaigė 2007 m. sausio 31 d. ir buvo automatiškai pratęstas šešiems mėnesiams, nes paskolų viršutinės ribos iki tos datos nebuvo pasiektos. Per 2007 m. (paskutiniuosius 2000–2006 bendrojo įgaliojimo metus) EIB pasirašė paskolų susitarimų, kurių bendra suma yra 1 595 mln. EUR – taigi bendra pagal šį įgaliojimą suteiktų paskolų suma (20 060 mln. EUR[9]) yra 19 587 mln. EUR, arba 98 % nustatytos bendros viršutinės ribos sumos. Su garantijomis susijusi padėtis išsamiai apibūdinta Komisijos šešių mėnesių ataskaitoje apie bendrajame biudžete numatytų garantijų padėtį[10]. 2006 m. gruodžio 19 d. Taryba EIB suteikė Bendrijos garantiją paskolų ir paskolų garantijų, suteiktų projektams ne Bendrijoje, nuostoliams atlyginti (Tarybos sprendimas 2006/1016/EB[11]). Bendrijos garantija negali viršyti 65 % visos išmokėtų kreditų ir suteiktų garantijų sumos, atėmus sugrąžintas sumas ir įskaitant visas susijusias sumas. EIB finansavimo operacijų, vykdytų pagal šį įgaliojimą, aukščiausia viršutinė riba 2007–2013 m. yra 27 800 mln. EUR; šią sumą sudaro 25 800 mln. EUR pagrindinė viršutinė riba ir 2 000 mln. EUR neprivalomas įgaliojimas, dėl kurio panaudojimo Taryba priims sprendimą 2010 m. remdamasi laikotarpio vidurio peržiūros rezultatais. Pagal šį naują įgaliojimą 2007 m. pasirašyta 1 898 mln. EUR suma (žr. 2.3 skirsnį ir lentelę Priedo 2.4 skirsnyje). 4.2. Kita veikla Palūkanų subsidijos buvo suteiktos pagal keletą Bendrijos programų tiek ES, tiek už jos ribų. Dauguma iš šių programų baigtos ir nebeturi įtakos biudžeto išlaidoms. 2.19 lentelėje nurodytos programos, kurios vis dar įgyvendinamos, taip pat nurodyta palūkanų subsidijų, išmokėtų per vertinamus metus, suma. Kaip nurodyta Priedo 2.11 skirsnyje, 2007 m. EIB pasirašė septynias rizikos kapitalo operacijas iš MEDA programos biudžeto, iš viso įsipareigojant 46,5 mln. EUR ir 24 techninės pagalbos operacijas, kurių bendra vertė 17,5 mln. EUR. [1] Tarybos sprendimas 97/256/EB su pakeitimais, padarytais Tarybos sprendimais 98/348/EB ir 98/729/EB, apimantis laikotarpį nuo 1997 m. vasario 1 d. iki 2000 m. sausio 31 d. (toliau – 1997–2000 m. bendrasis įgaliojimas), ir Tarybos sprendimas 2000/24/EB su pakeitimais, padarytais Tarybos sprendimais 2000/688/EB, 2000/788/EB, 2001/778/EB, 2005/47/EB ir 2006/174/EB, apimantis laikotarpį nuo 2000 m. vasario 1 d. iki 2007 m. sausio 31 d. (toliau – 2000–2006 m. bendrasis įgaliojimas). Tarybos sprendimu 1999/786/EB (Priemonė dėl Turkijos atkūrimo ir atstatymo darbų po žemės drebėjimo, TERRA) bendrieji įgaliojimai išplečiami. Be to, Tarybos sprendime 2001/777/EB nustatyta speciali paskolų programa atrinktiems aplinkosaugos projektams Rusijos Baltijos jūros baseine pagal Šiaurės dimensijos iniciatyvą. Tarybos sprendime 2005/48/EB nustatytas atskiras įgaliojimas tam tikrų rūšių projektams Rusijoje ir Vakarų naujosiose nepriklausomose valstybėse (Ukrainoje, Moldovos Respublikoje ir Baltarusijoje). Galiausiai Tarybos sprendimu 2006/1016/EB sukurtas naujas bendrasis įgaliojimas, apimantis laikotarpį nuo 2007 m. vasario 1 d. iki 2013 m. sausio 31 d. (toliau – 2007–2013 m. bendrasis įgaliojimas). [2] SEC(2007)[…]. [3] Kadangi EAPB sutarties galiojimas baigėsi 2002 m., naujų lėšų nepasiskolinta. [4] Tarybos sprendimas 77/270/Euratomas su pakeitimais, padarytais Tarybos sprendimu 94/179/Euratomas. Viršutinė skolinimosi Euratomo teikiamoms paskoloms finansuoti riba pirmiausia nustatyta Tarybos sprendime 77/271/Euratomas. Vėliau ji pakelta įvairiais pastarojo sprendimo pakeitimais; paskutiniajame iš jų (Tarybos sprendimas 90/212/Euratomas) ši riba padidinta 1 mlrd. ekiu iki 4 mlrd. ekiu. [5] 2007 m. ataskaita dar nepaskelbta. 2006 m. žr. COM/2007/0493 galutinis. [6] T. p. žr. Priedo 2.6–2.8 skirsnius. [7] OL L 21, 2005 1 25, p. 9. [8] OL L 21, 2005 1 25, p. 11. [9] Iš viso pasirašytų paskolų, atskaičius panaikintas sumas (įskaitant TERRA ir Turkijos specialiąją veiksmų programą). [10] COM(2007) 66 ir SEC(2007) 241. [11] OL L 414, 2006 12 30, p. 95.